DIE LEWE kan fantasties wees – as alles goed gaan. Maar sê nou omstandighede laat jou voel dat die lewe ondraaglik is?
Sally, * wat in die Verenigde State woon en amper al haar besittings in 'n orkaan verloor het, verduidelik: "Ek het nie geweet hoeveel ek nog kan verduur nie. Baie dae het dit gevoel of ek naby breekpunt is."
Janice, wat in Australië woon en geliefdes in die dood verloor het, vertel: "Toe ek albei my seuns verloor het, was dit asof my hele wêreld uitmekaar gespat het en ek die stukkies weer aanmekaar moes sit. Ek het God gesmeek: 'Asseblief, ek kan nie nog pyn verduur nie! Laat my net slaap. Ek wil nie weer wakker word nie.'"
Daniel was verpletter toe sy vrou aan hom ontrou was. Hy vertel: "Toe my vrou vir my gesê het dat sy ontrou was, was dit asof iemand 'n mes deur my hart gesteek het. Ek het hierdie fisiese pyn keer op keer gevoel – en dit het maande lank aangehou."